Baltos avys
Nutilusi buini giria.
Ant plataus skynimo, ten vidury,
Išginiau savo baltas avis.

Aplinkui meldžiasi pušys…
Kas mane laisvą čia sulaikys?!
Išimu ploną, išdailintą karklą
Ir lūpomis sugystu užmerkęs akis.

Išslydo mėnuo per dangaus dūmus,
Du šimtai uosių pradėjo ūžt…
Avys paklydo laisvėje girių, –
Kas jas baltąsias čia suvaikys?!

Tai bėkit mano baltos avelės!
Baltosios dienos mano dabar…
Išimsiu ploną karklo švilpynę
Ir lūpoms sugysiu užmerkęs akis…

Cvirka Petras
Eilėraščiai